
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«17» снежня 2024 г.
	№ 142
	                          г. Масква          




Аб накладанні штрафаў за непрадстаўленне 
звестак (інфармацыі)

Калегія Еўразійскай эканамічнай камісіі (далей – Камісія) у адпаведнасці з падпунктам 5 пункта 16 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей – Пратакол), пунктам 17 Методыкі разліку і парадку накладання штрафаў за парушэнне агульных правіл канкурэнцыі на трансгранічных рынках, зацверджаных Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), пунктамі 44 і 45 парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, разгледзела справу аб непрадстаўленні звестак (інфармацыі), запытаных Камісіяй (далей – справа).
Па выніках разгляду матэрыялаў справы, грунтуючыся на палажэннях міжнародных дагавораў і актаў у сферы канкурэнцыі, якія ўваходзяць у права Еўразійскага эканамічнага саюза, вывучыўшы фактычныя акалічнасці разгледжанай справы і высновы камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, кіруючыся методыкай разліку і парадкам накладання штрафаў, Калегія Камісіі вырашыла:
1. Прызнаць:
а) бяздзейнасць індывідуальнага прадпрымальніка «Нігай К.А.» (010000, Рэспубліка Казахстан, г. Астана, вул. Пушкіна, дом 48, пасведчанне аб дзяржаўнай рэгістрацыі № 62 0276653, дата рэгістрацыі – 28 чэрвеня 2004 г., ІІН 860617351037) (далей – ІП «Нігай К.А.»), якая выявілася ў непрадстаўленні звестак (інфармацыі) па запытах Камісіі, парушэннем палажэнняў пункта 13 Пратакола, адказнасць за якое прадугледжана падпунктам 5 пункта 16 Пратакола;
б) адсутнасць падстаў для спынення разгляду справы ў дачыненні да асобы, указанай у падпункце «а» гэтага пункта. 
2. У адпаведнасці з падпунктам 5 пункта 16 Пратакола і Методыкай разліку і парадкам накладання штрафаў прызначыць ІП «Нігай К.А.» штраф у памеры 26 666 расійскіх рублёў 66 капеек.
Штраф, прызначаны гэтым рашэннем, падлягае выплаце ў парадку, устаноўленым пунктамі 17 і 18 Пратакола (банкаўскія рэквізіты для выплаты штрафаў суб’ектамі гаспадарання (суб’ектамі рынку), зарэгістраванымі на тэрыторыі Рэспублікі Казахстан, код бюджэтнай класіфікацыі – 204176, код прызначэння плацяжу – 913).
3. Камісіі праінфармаваць ІП «Нігай К.А.» аб неабходнасці:
а) у адпаведнасці з абзацам другім пункта 171 Методыкі разліку і парадку накладання штрафаў выплаціць штраф, указаны ў пункце 2 гэтага Рашэння, у поўным памеры не пазней за 60 каляндарных дзён з даты ўступлення гэтага Рашэння ў сілу. У выпадку нявыплаты штрафу ва ўказаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў;
б) у адпаведнасці з пунктам 45 Парадку разгляду спраў аб парушэнні агульных правіл канкурэнцыі на трансгранічных рынках паведаміць Камісіі аб выплаце штрафу, указанага ў пункце 2 гэтага Рашэння, на працягу 30 каляндарных дзён з даты заканчэння тэрміну, прадугледжанага падпунктам «а» гэтага пункта.
4. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
5. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі 
Еўразійскай эканамічнай камісіі
	Б. Сагінтаеў

ДАДАТАК
да Рашэння Калегіі 
Еўразійскай эканамічнай камісіі
ад 17 снежня 2024 г. № 142


АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі 
ад 17 снежня 2024 г. № 142150

У адпаведнасці з падпунктам 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор) у сувязі з парушэннем палажэнняў пункта 13 Пратакола Еўразійскай эканамічнай камісіяй (далей – Камісія) вызначэннем ад 11 чэрвеня 2024 г. № 24/вызн у дачыненні да індывідуальнага прадпрымальніка «Нігай К.А.» (010000, Рэспубліка Казахстан, г. Астана, вул. Пушкіна, дом 48, ІІН 860617351037) (далей – ІП «Нігай К.А.») узбуджана справа па факце непрадстаўлення звестак (інфармацыі) (далей – справа) і прызначана камісія па яе разглядзе ў наступным складзе:
старшыня камісіі па разглядзе справы Сушкевіч А.Г.;
намеснік старшыні камісіі па разглядзе справы Каліеў А.А.; 
члены камісіі па разглядзе справы: Сумянкоў С.С. і Сейталіеў А.Л. 
Асобы, якія ўдзельнічалі ў разглядзе справы: прадстаўнікі ўпаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі, – Кузьміна В.В., 
Лазарава В.У., Пірматаў Н.К., Прывязенцава А.У. 
і Сагдат Ж.Б.
Адказчык – ІП «Нігай К.А.».
Вызначэннем ад 29 ліпеня 2024 г. № 35/вызн аб змяненні складу камісіі па разглядзе справы старшынёй камісіі па разглядзе справы прызначаны Максімаў С.В.
[bookmark: _GoBack]У сувязі з неабходнасцю атрымання дадатковых звестак (інфармацыі) для прыняцця рашэння тэрмін разгляду справы прадоўжаны на 60 працоўных дзён, пра што вынесена вызначэнне ад 3 верасня 2024 г. № 46/вызн. 
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, 2 кастрычніка 2024 г. старшынёй камісіі па разглядзе справы Максімавым С.В. абвешчана аб заканчэнні разгляду справы.
Па выніках разгляду справы ўстаноўлена наступнае.
У Камісію пісьмом ад 19 сакавіка 2024 г. № б/н (увах. № 4391 ад 19 сакавіка 2024 г.) паступіла заява таварыства з абмежаванай адказнасцю навукова-вытворчае аб’яднанне «Кампанія «СІВІК» (644076, Расійская Федэрацыя, Омская вобл., г. Омск, пр-т Касмічны, д. 109, корп. А, АДРН 1055511001897, дата рэгістрацыі 3 лютага 2005 г., ІНП 5506057995) аб магчымых прыкметах парушэння агульных правіл канкурэнцыі на трансгранічным таварным рынку шынамантажнага і балансіровачнага абсталявання для станцый шынамантажу і цэнтраў тэхабслугоўвання (далей – заява). Камісія з мэтай рэалізацыі сваіх паўнамоцтваў па спыненні парушэнняў агульных правіл канкурэнцыі на трансгранічных рынках, кіруючыся пунктам 13 Пратакола, прасіла ІП «Нігай К.А.» пісьмом ад 8 красавіка 2024 г. № 22-152 у тэрмін да 19 красавіка 2024 г. прадставіць у Камісію інфармацыю (звесткі) аб вытворцах і спажыўцах тавару і ўзаемазамяняльных таварах.
Аднак ва ўстаноўленыя Камісіяй тэрміны інфармацыя не была прадстаўлена.
У сувязі з гэтым Камісія пісьмом ад 27 красавіка 2024 г. № 22-185 прасіла ІП «Нігай К.А.» у тэрмін да 13 мая 2024 г. прадставіць інфармацыю (звесткі): пералік нарматыўна-тэхнічнай дакументацыі, якая рэгулюе вытворчасць і рэалізацыю тавару, аб асобах, якія ўтвараюць з ІП «Нігай К.А.» адну групу асоб, аб відах дзейнасці, таварах, якія вырабляюцца (рэалізуюцца), аб дылерскіх (дыстрыб’ютарскіх) дагаворах, у тым ліку раней запытаную пісьмом ад 8 красавіка 2024 г. № 22-152 інфармацыю (звесткі) аб вытворцах і спажыўцах тавару і ўзаемазамяняльных таварах.
ІП «Нігай К.А.» пісьмом ад 29 мая 2024 г. № 5 (увах. № 9161 ад 3 чэрвеня 2024 г.) на запыт Камісіі ад 27 красавіка 2024 г. № 22-185 паведаміў, што пытанні, накіраваныя на адрас ІП «Нігай К.А.» як да добрасумленнага набывальніка тавару, які рэалізуецца пад таварным знакам, выключнае права на які належыць індывідуальнаму прадпрымальніку «NIK Pro», не маюць, на думку ІП «Нігай К.А.», адносін да прыкмет парушэння агульных правіл канкурэнцыі на трансгранічным таварным рынку шынамантажнага і балансіровачнага абсталявання, паколькі гаворка ідзе аб парушэнні правоў уладальніка таварнага знака ў рамках дзеючага заканадаўства Рэспублікі Казахстан «Аб таварных знаках, знаках абслугоўвання, геаграфічных указаннях і найменнях месцаў паходжання тавараў». Накіраваныя на адрас ІП «Нігай К.А.» пытанні, на яго думку, закранаюць гаспадарчую дзейнасць суб’екта асобнай дзяржавы, унутры канкрэтнай краіны, адпаведна, указваць на правілы канкурэнцыі на трансгранічным таварным рынку шынамантажнага і балансіровачнага абсталявання з’яўляецца недакладным.
З прычыны гэтага Камісіяй вызначэннем ад 11 чэрвеня 2024 г. № 24/вызн узбуджана справа ў дачыненні да ІП «Нігай К.А.» па факце непрадстаўлення інфармацыі (звестак) па патрабаванні Камісіі.
У рамках пасяджэнняў камісіі па разглядзе справы ў вызначэннях ад 9 ліпеня 2024 г. № 28/вызн, ад 1 жніўня 2024 г. № 37/вызн, ад 22 жніўня 2024 г. № 45/вызн і ад 3 верасня 2024 г. № 46/вызн Камісія прасіла ІП «Нігай К.А.» прадставіць пазіцыю аб згодзе або нязгодзе з тым, што ў дзеяннях (бяздзейнасці) ІП «Нігай К.А.» ёсць прыкметы парушэння пункта 13 Пратакола, і інфармацыю аб мерах, прынятых ІП «Нігай К.А.» па ліквідацыі прыкмет парушэння пункта 13 Пратакола.
Аднак камісія па разглядзе справы адказу ад ІП «Нігай К.А.» не атрымала.
У рамках разгляду справы на адрас ІП «Нігай К.А.» накіраваны вызначэнні: ад 11 чэрвеня 2024 г. № 24/вызн (накіравана пісьмом ад 14 чэрвеня 2024 г. № 22-277, паштовы ідэнтыфікатар № RS021132072RU – уручана адрасату 28 чэрвеня 2024 г.), ад 9 ліпеня 2024 г. № 28/вызн (накіравана пісьмом ад 10 ліпеня 2024 г. № 22-213, паштовы ідэнтыфікатар № RS021132316RU – уручана адрасату 31 ліпеня 2024 г.), ад 1 жніўня 2024 г. № 37/вызн (накіравана пісьмом ад 5 жніўня 2024 г. № 22-391, паштовы ідэнтыфікатар № RS021132608RU – уручана адрасату 28 жніўня 2024 г.), ад 22 жніўня 2024 г. № 45/вызн (накіравана пісьмом ад 22 жніўня 2024 г. № 22-419, паштовы ідэнтыфікатар № RS021132846RU – уручана адрасату 10 верасня 2024 г.) і ад 3 верасня 2024 г. № 46/вызн (накіравана пісьмом ад 3 верасня 2024 г. № 22-428, паштовы ідэнтыфікатар № RS021132996RU – уручана адрасату 17 верасня 2024 г.). 
Згодна з падпунктам 7 пункта 10 Пратакола Камісія ажыццяўляе запыт і атрыманне інфармацыі ад органаў дзяржаўнай улады, органаў мясцовага самакіравання, іншых органаў і арганізацый дзяржаў-членаў, юрыдычных і фізічных асоб, якія ажыццяўляюць іх функцыі, у тым ліку канфідэнцыяльнай інфармацыі, неабходнай для ажыццяўлення паўнамоцтваў па кантролі за выкананнем агульных правіл канкурэнцыі на трансгранічных рынках.
Згодна з пунктам 13 Пратакола Камісія пры разглядзе спраў аб парушэнні агульных правіл канкурэнцыі на трансгранічных рынках запытвае неабходную для разгляду справы інфармацыю ў органаў дзяржаўнай улады, органаў мясцовага самакіравання, іншых органаў або арганізацый дзяржаў-членаў, юрыдычных і фізічных асоб, якія ажыццяўляюць іх функцыі. Суб’екты гаспадарання (суб’екты рынку), некамерцыйныя арганізацыі, органы дзяржаўнай улады, органы мясцовага самакіравання, іншыя органы або арганізацыі (іх службовыя асобы) дзяржаў-членаў, фізічныя асобы, якія ажыццяўляюць іх функцыі, абавязаны прадстаўляць у Камісію па яе запыце ва ўстаноўленыя тэрміны неабходныя Камісіі ў адпаведнасці з ускладзенымі на яе паўнамоцтвамі інфармацыю, дакументы, звесткі, тлумачэнні.
Згодна з пунктам 1313 Парадку разгляду заяў (матэрыялаў) аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 97 (далей – Парадак разгляду заяў), пры разглядзе заявы (матэрыялаў) упаўнаважанае структурнае падраздзяленне Камісіі мае права запытваць неабходную інфармацыю ў органаў дзяржаўнай улады, органаў мясцовага самакіравання, іншых органаў або арганізацый дзяржаў-членаў, юрыдычных і фізічных асоб, якія ажыццяўляюць іх функцыі.
Такім чынам, Камісія ў рамках разгляду заявы ў адпаведнасці з Парадкам разгляду заяў, рэалізуючы свае паўнамоцтвы па спыненні парушэнняў агульных правіл канкурэнцыі на трансгранічных рынках суб’ектамі гаспадарання (суб’ектамі рынку) дзяржаў-членаў і кіруючыся палажэннямі Дагавора, запытала ў ІП «Нігай К.А.» адпаведныя звесткі (інфармацыю).
Аднак запытаныя Камісіяй звесткі (інфармацыя) не былі прадстаўлены ІП «Нігай К.А.» ва ўстаноўленыя Камісіяй тэрміны. Таксама яны не былі прадстаўленыя і ў час разгляду справы.
Камісія па разглядзе справы лічыць, што бяздзейнасць ІП «Нігай К.А.» выявілася ў тым, што ІП «Нігай К.А.», маючы магчымасць для выканання палажэнняў права Саюза ў сферы антыманапольнага рэгулявання, не прыняў неабходных і дастатковых мер па іх выкананні, у сувязі з чым можна зрабіць выснову аб тым, што ІП «Нігай К.А.» сваёй бяздзейнасцю парушыў палажэнні пункта 13 Пратакола, а менавіта не прадставіў звесткі (інфармацыю) па запыце Камісіі.
У рамках разгляду справы ІП «Нігай К.А.» забяспечана магчымасць рэалізацыі ўсіх правоў, прадугледжаных пунктам 13 Парадку разгляду спраў. Акрамя таго, у яго запытаны тлумачэнні па гэтай справе, а таксама пазіцыя аб згодзе або нязгодзе з фактам парушэння палажэнняў пункта 13 Пратакола. Аднак ІП «Нігай К.А.» не прадставіў тлумачэнні па гэтай справе, а таксама пазіцыю аб згодзе або нязгодзе з фактам наяўнасці ў яго дзеяннях парушэння палажэнняў пункта 13 Пратакола. 
У пасяджэннях камісіі па разглядзе справы прадстаўнікі ІП «Нігай К.А.» удзел не прымалі, хадайніцтваў аб пераносе даты пасяджэння камісіі па разглядзе гэтай справы не прадстаўлялі.
Інфармацыя аб уважлівай прычыне няўдзелу ў пасяджэннях камісіі па разглядзе справы ІП «Нігай К.А.» і (або) яго прадстаўнікамі не прадстаўлена.
Акалічнасцей, якія перашкаджаюць прадстаўленню ІП «Нігай К.А.» запытаных Камісіяй звестак (інфармацыі), не выяўлена.
Ацаніўшы сабраныя па справе доказы, камісія па разглядзе справы мяркуе, што віна ІП «Нігай К.А.» знайшла пацвярджэнне, а яго бяздзейнасць правільна кваліфікавана як бяздзейнасць, якая парушае палажэнні пункта 13 Пратакола.
Згодна з падпунктам 5 пункта 16 Пратакола Камісія ў адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), накладае штрафы за непрадстаўленне ў Камісію звестак (інфармацыі), прадугледжаных раздзелам XVIII Дагавора і Пратаколам, у тым ліку за непрадстаўленне звестак (інфармацыі) па патрабаванні Камісіі, на фізічных асоб – у памеры ад 10 000 да 15 000 расійскіх рублёў, на службовых асоб і індывідуальных прадпрымальнікаў – у памеры ад 10 000 да 60 000 расійскіх рублёў, на юрыдычных асоб – у памеры ад 150 000 да 1 000 000 расійскіх рублёў.
ІП «Нігай К.А.» не прадставіў у Камісію звесткі (інфармацыю), запытаныя Камісіяй, упершыню. Указаная акалічнасць згодна з дадаткам № 2 да Методыкі разліку і парадку накладання штрафаў улічваецца ў якасці змякчальнай адказнасць пры разліку памеру штрафаў.
Іншых акалічнасцей, змякчальных адказнасць, і акалічнасцей, абцяжарвальных адказнасць, прадугледжаных дадаткамі № 1 і 2 да Методыкі разліку і парадку накладання штрафаў, якія ўлічваюцца пры разліку памеру штрафаў, не выяўлена. 
_____________

